תומר הפנה אותי לפוסט של טל גלילי על הקשיים שלו ביצירת ערך חדש בויקיפדיה. שוב מסתבר שהקושי העיקרי אינו הקושי הטכני כמו שמראים המחקרים מחו"ל, אלא הקושי לעבור את הבירוקרטיה האנושית של ויקיפדיה העברית.
לצערי, אני מזדהה לחלוטין עם טל, מאחר וגם אני נתקלתי בקשים המתוארים. התגובה גרמה לי להפסיק לתרום באופן משמעותי והחזירה אותי לתרומות של תיקונים קטנים או תוספות קצרות (ובקיצור – ויקיגמד).
נראה כי לצד מיזמי ויקיפדיה הנפלאים, יש מקום גם למיזם "הסבר פניך לתורם" על מנת לעודד אנשים לתרום לויקיפדיה ולא רק להרחיק אנשים שאינם עומדים בכלל זה או אחר.
למיטב ידיעתי, זאת הפעם הראשונה שמבוצעת תחרות נושאת פרסים בסגנון מתקפת איכות או תחרויות הכתיבה "מקצרמר למובחר" בויקיפדיה העברית. החיבור של תחרות כזאת עם מוסד אקדמי (ותלמידיו) מאפשרת ביקורת עמיתים ע"י אנשים מקצועיים בתחומים (בדומה לאינציקלופדיה מסחרית), במקביל לשחרור הידע לציבור הרחב כתוכן חופשי. פרטים אודות התחרות ניתן למצוא בדף פיזיויקי. בהצלחה למשתתפים.
בהצבעה בעד של 13,000+ חברים פעילים במיזמי ויקימדיה, אושרה ההצבעה להוספת הרישיון CC-BY-SA לרישיון תכני ויקימדיה ובראשם ויקיפדיה. התוכן יהיה זמין ברישיון כפול: CC או GFDL. שינוי ברישיון יחל ב-15 ליוני, אז ישתנה הטקסט בתחתית כל עמוד בויקיפדיה (וכמובן בדפים רלוונטים נוספים).
שני הרישיונות הינם רישיונות תוכן חופשי העונים להגדרת ה-copyleft (כלומר, מוודאים שהתוכן נשאר חופשי גם לאחר שינויים), אך ההבדל ביניהם הוא ש-CC אינו מוגבל לטקסט בלבד וניתן להחלה גם על תמונות וקבצי מדיה בצורה קלה. כמו כן, ל-GFDL ישנם מספר מגבלות והעיקרית ביניהן היא הצורך בעותק מודפס של הרישיון ביחד עם הדפסת החומר – דבר המקשה עם הפצת טקסטים מויקיפדיה. פרטים נוספים על ההבדלים בין הרישיונות ניתן לקרוא בעבודה שכתבתי בנושא ובהשוואה שפורסמה ע"י ויקימדיה.
השינוי ברישיון התאפשר הודות לשחרור גרסה 1.3 של ה-GFDL שנתן פתח עבור אתרי ויקי לבצע שינוי כזה. השינוי היה בקשה של קרן ויקימדיה מקרן התוכנה החופשית. לדעתי, השינוי הזה, מקרב את סופו של ה-GFDL והעברת מאמצי הרישיון של קרן התוכנה החופשי ל-CC וזאת בעקבות ביקורות הקיימות מצב קהילת התוכנה החופשית לגבי ה-GFDL. כמו כן, שינוי הרישיון יצמצם בצורה משמעותית את הפופולריות של ה-GFDL.
אז יום אחרי שפתחתי את החשבון בויקיפדיה, צריך גם לעשות איתו. חשבתי איזה ערך חסר לי בויקיפדיה שאני יכול להשלים בקלות, והחלטתי לכתוב את הערך "אוגוסט פינגווין".
בנתיים כבר הספיקו לשים לי הערת חשיבות שאומרת שהערך ימחק אם תוך שבוע לא יובהר למה הוא חשוב, אבל אני בספק שהוא באמת ימחק. חוץ מזה, למרות ההלם הראשוני על כזאת תגובה לערך חדש, זה עודד אותי לנסות להוסיף עוד פרטים לערך. אשמח לקבל תרומות של הקהילה, ובעיקר פרטים שחסרים לי (כרגע לגבי פרס המקור), ותיאור טוב יותר של ההיסטוריה של הכנס (גלעד? ).